‘n Bybelstudiegids vir tien gespreksbyeenkomste vir vroue. Die baie bekende gesin van Betanië in Judea – Marta, Maria en Lasarus – se verhaal sal jou help om met waagmoed te leef in die tyd en ruimte wat God vir jou gee.
Vir hulle broer, Lasarus, leer ’n mens maar so tussen die lyne ken. Byna ondenkbaar vir sy tyd kom hy nêrens self aan die woord nie. Hy is die een met wie alles gebeur, wat dramaties uit die dood opgewek word. Juis daarin spoor hy ons as later lesers aan om mooi op te let Wie dié dinge laat gebeur.